बाड़ेगांव में पशु पालन के लिए शिविर लगाकर किसानों को प्रेरित किया
मुलताई| राष्ट्रीय कृषि विकास योजना के तहत शुक्रवार को बाड़ेगांव में पशु चिकित्सा विभाग ने पशुओं के उपचार के लिए शिविर लगाया। पशु चिकित्सा अधिकारी सीएस उबनारे, काश गुरके, रवि सरोदे, भगवानसिंग और लालमन हरसुले ने किसानों को आर्थिक रूप से मजबूत होने के लिए खेती के साथ दुधारू पशु पालने के लिए प्रेरित किया। सीएस उबनारे ने पशु विभाग द्वारा चलाई जा रही योजनाओं की जानकारी किसानों को देते हुए लाभ लेने की समझाइश दी। गांव के युवा लाखनसिंह, नवल निगम, शमशेर चौहान, हिमांशु चौहान, राजेश परिहार, मदन निगम सहित अन्य ने दुधारू पशु पालने और इसके लिए ग्रामीणों को प्रेरित करने की बात कही। शिविर में 152 पशुओं का उपचार किया गया।
hin_Deva hin_Deva